CELEX: 32003R0080
Language: hu
Date: 2003-01-17 00:00:00
Title: A Bizottság 80/2003/EK rendelete (2003. január 17.) a héjas dió bizonyos fajtáinak a termelő országok által hivatalosan meghatározott keverékei tekintetében a 175/2001/EK rendelet módosításáról

Fontos jogi nyilatkozat

|

32003R0080

Hivatalos Lap L 013 , 18/01/2003 o. 0005 - 0006

		A Bizottság 80/2003/EK rendelete(2003. január 17.)a héjas dió bizonyos fajtáinak a termelő országok által hivatalosan meghatározott keverékei tekintetében a 175/2001/EK rendelet módosításárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb az 1881/2002/EK [1] rendelettel módosított, a gyümölcs- és zöldségfélék piacának közös szervezéséről szóló, 1996. október 28-i 2200/96/EK tanácsi rendeletre [2], és különösen annak 2. cikkének (2) bekezdésére,mivel:(1) A héjas dió forgalmazására vonatkozó előírások megállapításáról szóló, 2001. január 26-i 175/2001/EK bizottsági rendelet [3] szerint ugyanazon a csomagolási egységen belül minden minőségi osztályban keveredhetnek egymással bizonyos diófajták, amennyiben a termelő ország hivatalosan meghatározza a keveréket.(2) A francia hatóságok tájékoztatták a Bizottságot arról, hogy "Noix de Grenoble" és "Noix du Périgord" névvel hivatalosan meghatároztak több fajtakeveréket, amelyek friss és szárított diókat is tartalmaznak. Az Egyesült Államok hatóságai értesítették a Bizottságot arról, hogy "California walnuts" névvel hivatalosan meghatároztak egy fajtakeveréket, amely szárított diókat tartalmaz.(3) A máshol hivatalosan meghatározott, egyéb diófajtákból álló keverékektől függetlenül a különféle értelmezésekből és alkalmazásokból eredő ellentmondások elkerülése érdekében e keverékek jellemzőit meg kell határozni a 175/2001/EK rendeletben.(4) Ezért a 175/2001/EK rendeletet módosítani kell.(5) A Gyümölcs- és Zöldségpiaci Irányítóbizottság az elnöke által kitűzött határidőn belül nem nyilvánított véleményt,ELFOGADTA EZT A RENDELETET:1. cikkA 175/2001/EK rendelet melléklete e rendelet mellékletének megfelelően módosul.2. cikkEz a rendelet az Európai Közösségek Hivatalos Lapjában való kihirdetését követő huszadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2003. január 17-én.a Bizottság részérőlFranz Fischlera Bizottság tagja[1] HL L 285., 2002.10.23., 13. o.[2] HL L 297., 1996.11.21., 1. o.[3] HL L 26., 2001.1.27., 24. o.--------------------------------------------------MELLÉKLETA 175/2001/EK rendelet melléklete a következőképpen módosul:1. A II. cím (Minőségi előírások) B. pontja (Osztályozás) a következőképpen módosul:a) az i. pont első albekezdése helyébe a következő szöveg lép:"Az ebbe az osztályba sorolt héjas diónak kiváló minőségűnek kell lennie. Rendelkeznie kell a termelő ország által hivatalosan meghatározott [1] és a jelölésen feltüntetett, a fajtára vagy egyes fajtakeverékekre jellemző tulajdonságokkal."b) az ii. pont első albekezdése helyébe a következő szöveg lép:"Az ebbe az osztályba sorolt héjas diónak jó minőségűnek kell lennie. Rendelkeznie kell a termelő ország által hivatalosan meghatározott [2] és a jelölésen feltüntetett, a fajtára, kereskedelmi típusra vagy egyes fajtakeverékekre jellemző tulajdonságokkal."2. A melléklet következő szöveggel egészül ki:"III. függelékNEM TELJES LISTA A TERMELŐ ORSZÁG ÁLTAL HIVATALOSAN MEGHATÁROZOTT FAJTAKEVERÉKEKRŐL A MELLÉKLET II.B.i. és II.B.ii. PONTJA ÉRTELMÉBEN1. "Noix de Grenoble"- szárított és friss diók esetében a következő fajtákból álló keverék: Franquette, Mayette, Parisienne;2. "Noix du Périgord"- szárított diók esetében a következő fajtákból álló keverék: Marbot, Franquette, Corne;- friss diók esetében a következő fajtákból álló keverék: Marbot, Franquette;3. "California walnuts"- szárított diók esetében a következő fajtákból álló keverék: Amigo, Adams, Ashley, Payne, Eureka, Hartley, Serr, Chandler, Chico, Gustine, Lompoc, Midland, Pedro, Pioneer, Sunland, Tehama, Tulare, Vina, Poe, Carmello, Cascade, Concha, Ehrhardt, Franquette, Howe, Howard, Idaho, Marchetti, Mayette, Meylan, Plancentia, Sharkey, Sinensis, Trinta, Waterloo, Westside."[1] A termelő ország által hivatalosan meghatározott fajtakeverékekről a III. függelékben egy nem teljes lista található.[2] A termelő ország által hivatalosan meghatározott fajtakeverékekről a III. függelékben egy nem teljes lista található.--------------------------------------------------